CELEX: 31981D0980
Language: el
Date: 1981-12-03 00:00:00
Title: 81/980/EOK: Απόφαση τού Συμβουλίου τής 3ης Δεκεμβρίου 1981 περί συνάψεως τής συμφωνίας πού προέκυψε από τίς διαπραγματεύσεις καί διαβουλεύσεις μεταξύ τής Ευρωπαϊκής Οικονομικής Κοινότητος καί τής Δημοκρατίας τής Φινλανδίας σχετικά μέ τίς συναλλαγές διαφόρων γεωργικών προϊόντων

Avis juridique important

|

31981D0980

81/980/EOK: Απόφαση τού Συμβουλίου τής 3ης Δεκεμβρίου 1981 περί συνάψεως τής συμφωνίας πού προέκυψε από τίς διαπραγματεύσεις καί διαβουλεύσεις μεταξύ τής Ευρωπαϊκής Οικονομικής Κοινότητος καί τής Δημοκρατίας τής Φινλανδίας σχετικά μέ τίς συναλλαγές διαφόρων γεωργικών προϊόντων  

Επίσημη Εφημερίδα αριθ. L 359 της 15/12/1981 σ. 0024 Ισπανική ειδική έκδοση: Κεφάλαιο 03 τόμος 23 σ. 0223  Πορτογαλική ειδική έκδοση : Κεφάλαιο 03 τόμος 23 σ. 0223 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 3ης Δεκεμβρίου 1981  περί συνάψεως της συμφωνίας που προέκυψε από τις διαπραγματεύσεις και διαβουλεύσεις μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας σχετικά με τις συναλλαγές διαφόρων γεωργικών προϊόντων  (81/980/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  τη σύσταση της Επιτροπής,  Εκτιμώντας:  ότι η Επιτροπή, σύμφωνα με την εντολή που της δόθηκε από το Συμβούλιο στις 16 Δεκεμβρίου 1980, άρχισε διαβουλεύσεις με τη Δημοκρατία της Φινλανδίας για τις αμοιβαίες συναλλαγές τυρών και κατέληξε, επί τη βάσει αμοιβαιότητος, σε μια ικανοποιητική συμφωνία με την εν λόγω χώρα·  ότι η Επιτροπή, σύμφωνα με την εξουσιοδότηση που της δόθηκε από το Συμβούλιο στις 28 Απριλίου 1981, άρχισε διαπραγματεύσεις με τη Δημοκρατία της Φινλανδίας, βάσει του άρθρου XXIV παράγραφος 6 της ΓΣΔΕ, κατόπιν της προσχωρήσεως της Ελληνικής Δημοκρατίας στις Ευρωπαϊκές Κοινότητες, και κατέληξε σε μια αποδεκτή συμφωνία με τη χώρα αυτή,  ΑΠΟΦΑΣΙΖΕΙ:  Άρθρο 1  Η συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας, η οποία περιλαμβάνει:  - προσωρινό διακανονισμό συντονισμένης πειθαρχίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας σχετικά με τις αμοιβαίες συναλλαγές τυρών,  - ανταλλαγή επιστολών σχετικά με το αποτέλεσμα των διαπραγματεύσεων μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας βάσει του άρθρου XXIV παράγραφος 6 της ΓΣΔΕ, κατόπιν της προσχωρήσεως της Ελληνικής Δημοκρατίας στις Ευρωπαϊκές Κοινότητες,  εγκρίνεται εξ ονόματος της Κοινότητος.  Τα κείμενα της συμφωνίας προσαρτώνται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το αρμόδιο πρόσωπο για την υπογραφή της συμφωνίας, με σκοπό τη δέσμευση της Κοινότητος.  Έγινε στις Βρυξέλλες, στις 3 Δεκεμβρίου 1981.  Για το Συμβούλιο  Ο Πρόεδρος  T. KING